pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM: Thailand eagerly welcomes prospective investors to be part of Landbridge project
วันอังคารที่ 14 พฤศจิกายน 2566
14/11/2566
PM: Thailand eagerly welcomes prospective investors to be part of Landbridge project
PM: Thailand eagerly welcomes prospective investors to be part of Landbridge project
November 12, 2023, Prime Minister and Minister of Finance Srettha Thavisin disclosed that he would take the opportunity of his attendance at the APEC Economic Leaders’ Meeting and related meetings to invite prospective investors to consider investment cooperation with Thailand on the Landbridge project.
According to the Prime Minister, in every official visit abroad, he would find a chance to update foreign investors on Thailand’s readiness and eagerness to welcome new investments. This would not only boost confidence of the investors, but also be a key factor for the new generations, especially who are aspiring to relocate overseas, to map their future. Even though the Landbridge project may not be able to implemented soon, he hoped that the new generations would foresee great opportunities in and be inspired by the project, as well as the Government’s other mega projects, and change their mind on the relocation. Thailand must become better off with the solidarity of its people, who will work together to move the nation forward and make our society a better place to live.
In terms of the investment incentives, the Landbridge project will offer tax privileges, clean and renewable energy promotion, water management in industrial sector, aviation hub, and high-speed railroad, as well as Laem Chabang Port to accommodate future logistics activities and the Landbridge project. As for social dimension, which is also a factor the foreign investors would take into account in their decision for investment, Thailand boasts peaceful coexistence of the people, and world-class medical and educational institutions.
รัฐบาลไทย-ข่าวทำเนียบรัฐบาล-SME D Bank ล่องใต้มอบนโยบายและให้กำลังใจเจ้าหน้าที่หนุนเอสเอ็มอีในพื้นที่ พร้อมเยี่ยมชมกิจการลูกค้า ‘ระนองค้าหมาก - ร้านลิเภาครูมณฑา’
วันอังคารที่ 14 พฤศจิกายน 2566
14/11/2566
SME D Bank ล่องใต้มอบนโยบายและให้กําลังใจเจ้าหน้าที่หนุนเอสเอ็มอีในพื้นที่ พร้อมเยี่ยมชมกิจการลูกค้า ‘ระนองค้าหมาก - ร้านลิเภาครูมณฑา’
กรรมการผู้จัดการ SME D Bank ลงพื้นที่ภาคใต้ มอบนโยบายและให้กําลังใจผู้บริหารและเจ้าหน้าที่สาขาระนอง และสาขาสุราษฎร์ธานี นอกจากนั้น เยี่ยมชื่นชมกิจการลูกค้า
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ลงพื้นที่ภาคใต้ มอบนโยบายและให้กําลังใจผู้บริหารและเจ้าหน้าที่สาขาระนอง และสาขาสุราษฎร์ธานี เดินหน้าสนับสนุนผู้ประกอบการเอสเอ็มอีในพื้นที่ ด้วยกระบวนการ “เติมทุนคู่พัฒนา” พาเข้าถึงแหล่งเงินทุน เสริมสภาพคล่องธุรกิจ ควบคู่การพัฒนา ให้คําปรึกษาแนะนํากิจการ ผ่านโครงการ SME D Coach โดยโค้ชมืออาชีพฟรี! ไม่มีค่าใช้จ่าย เพื่อยกระดับกิจการ เพิ่มขีดความสามารถการแข่งขัน คว้าโอกาสทางธุรกิจในช่วงปลายปี 2566
นอกจากนั้น เยี่ยมชื่นชมกิจการลูกค้า ได้แก่ บริษัท ระนองค้าหมาก จํากัด จ.ระนอง ผู้ประกอบธุรกิจรับซื้อและจําหน่ายหมากอบแห้ง รายใหญ่ที่สุดในจังหวัดระนอง ส่งออกไปยังต่างประเทศ เช่น อินเดีย บังกลาเทศ ปากีสถาน เนปาล อิหร่าน และประเทศแถบตะวันออกกลาง และ “ร้านลิเภาครูมณฑา” จ.นครศรีธรรมราช ผู้ผลิตและจําหน่ายสินค้าที่เป็นศิลปะเอกลักษณ์ประจําจังหวัด เช่น จักสานย่านลิเภา เครื่องเงิน และเครื่องถม เป็นต้น ณ จ.ระนอง และ จ.นครศรีธรรมราช เมื่อเร็ว ๆ นี้
รัฐบาลไทย-ข่าวทำเนียบรัฐบาล-กระทรวงเกษตรฯ จัดพิธีวางพานพุ่มฯ เพื่อน้อมรำลึกในพระมหากรุณาธิคุณพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร เนื่องในวันพระบิดาแห่งฝนหลวง ประจำปี 2566
วันอังคารที่ 14 พฤศจิกายน 2566
กระทรวงเกษตรฯ จัดพิธีวางพานพุ่มฯ เพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร เนื่องในวันพระบิดาแห่งฝนหลวง ประจําปี 2566
กระทรวงเกษตรฯ จัดพิธีวางพานพุ่มฯ เพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร เนื่องในวันพระบิดาแห่งฝนหลวง ประจําปี 2566
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์เป็นประธานในพิธีวางพานพุ่มดอกไม้สดถวายราชสักการะ พร้อมด้วย นายไชยาพรหมา รัฐมนตรีช่วยว่าการกระทรวงเกษตรและสหกรณ์ นายสุพิศ พิทักษ์ธรรม อธิบดีกรมฝนหลวงและการบินเกษตร และผู้บริหารและเจ้าหน้าที่สังกัดกระทรวงเกษตรและสหกรณ์ ร่วมน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันพระบิดาแห่งฝนหลวง ประจําปี 2566 ณ ศูนย์ฝนหลวงหัวหิน อําเภอหัวหิน จังหวัดประจวบคีรีขันธ์ เพื่อเป็นการร่วมแสดงความจงรักภักดีและน้อมรําลึกในพระมหากรุณาธิคุณโดยในปีนี้ครบรอบปีที่ 68 แห่งการก่อกําเนิดโครงการพระราชดําริฝนหลวง นอกจากนี้ ในส่วนภูมิภาคยังได้มีการจัดพิธีวางพานพุ่มดอกไม้สดถวายราชสักการะ โดยมีผู้ว่าราชการจังหวัดเป็นประธานในพิธี และร่วมลงนามน้อมรําลึกในพระมหากรุณาธิคุณผ่านระบบออนไลน์ด้วย
สําหรับกิจกรรมภายในงานมีการจัดแสดงงานวิจัยโครงการฝนหลวง ได้แก่ โครงการวิจัยและพัฒนาการประยุกต์ใช้เทคโนโลยีการพ่นสารจากพื้นสู่ก้อนเมฆ หรือ Ground Based Generator Technologyเพื่อเพิ่มประสิทธิภาพการปฏิบัติการฝนหลวงสําหรับพื้นที่เขตเงาฝนบริเวณภาคเหนือของประเทศ และโครงการวิจัยและพัฒนาจรวดดัดแปรสภาพอากาศ ที่ใช้เพื่อสนับสนุนการทําฝนหลวงในพื้นที่ที่เครื่องบินทําฝนหลวงเข้าถึงลําบาก นอกจากนี้ประธานในพิธีได้มีการมอบรางวัลแก่อาสาสมัครฝนหลวงดีเด่นระดับภูมิภาคประจําปี 2566 จํานวน 7 รางวัล
ทั้งนี้ คณะรัฐมนตรีได้มีมติเมื่อวันที่ 20 สิงหาคม 2545 ให้วันที่ 14 พฤศจิกายน ของทุกปี เป็นวันพระบิดาแห่งฝนหลวง เนื่องจากเป็นวันที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้มีพระราชดําริโครงการฝนหลวงเกิดขึ้น ซึ่งโครงการฝนหลวงมีประโยชน์ต่อราษฎรอย่างมากที่สามารถช่วยแก้ไขปัญหาความทุกข์ยากของราษฎรที่ต้องประสบปัญหาขาดแคลนน้ํา การอุปโภคบริโภค และการเกษตรกรรมรวมถึงสามารถนําไปช่วยในด้านอื่น ๆ ไม่ว่าจะเป็นด้านเศรษฐกิจและสังคมได้อีกด้วย
รัฐบาลไทย-ข่าวทำเนียบรัฐบาล-ครม.มีมติเห็นชอบ (ร่าง) แผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. 2566 – 2570 ตามพระราชบัญญัติโรคติดต่อ พ.ศ. 2558
วันอังคารที่ 14 พฤศจิกายน 2566
14/11/2566
ครม.มีมติเห็นชอบ (ร่าง) แผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. 2566 – 2570 ตามพระราชบัญญัติโรคติดต่อ พ.ศ. 2558
ครม.มีมติเห็นชอบ (ร่าง) แผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. 2566 – 2570 ตามพระราชบัญญัติโรคติดต่อ พ.ศ. 2558
14 พ.ย.2566 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีมีมติเห็นชอบ (ร่าง) แผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. 2566 – 2570 ตามพระราชบัญญัติโรคติดต่อ พ.ศ. 2558 ตามที่คณะกรรมการโรคติดต่อแห่งชาติ(รัฐมนตรีว่าการกระทรวงสาธารณสุข เป็นประธานกรรมการ) เสนอ
คณะกรรมการฯ รายงานว่า ที่ผ่านมาได้มีการจัดทําแผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด มาแล้ว 2 ฉบับ ต่อมาคณะกรรมการฯ เห็นชอบให้ขยายระยะเวลาดําเนินงานแผนปฏิบัติการเฝ้าระวัง ป้องกัน และควบคุมโรคติดต่อหรือโรคระบาด พ.ศ. 2562 – 2564 ไปจนถึงวันที่ 30 กันยายน 2565 ซึ่งปัจจุบันสิ้นสุดระยะเวลาดําเนินงานแล้ว คณะกรรมการฯ จึงจัดทํา (ร่าง) แผนปฏิบัติการฯ ซึ่งเป็นแผนฉบับที่ 3 ที่มีความสอดคล้องกับสถานการณ์ปัจจุบันและเชื่อมโยงยุทธศาสตร์ชาติ แผนแม่บทภายใต้ยุทธศาสตร์ชาติ (พ.ศ. 2561 – 2580) แผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 – 2570) และแผนระดับที่ 3 ที่เกี่ยวข้อง เพื่อใช้เป็นเครื่องมือสําหรับหน่วยงานของรัฐ คณะกรรมการโรคติดต่อจังหวัด และคณะกรรมการโรคติดต่อกรุงเทพมหานคร ในการนําไปใช้เป็นกรอบการดําเนินงาน โดยส่งเสริมความร่วมมือของทุกภาคส่วนให้เป็นไปในทิศทางเดียวกัน สามารถเตรียมความพร้อมและป้องกันควบคุมโรคติดต่อ ทั้งในระดับประเทศและระดับพื้นที่ได้อย่างมีประสิทธิภาพ เพื่อให้ประชาชนมีความมั่นคงทางสุขภาพเป็นพื้นฐานสําหรับการพัฒนาความมั่นคงด้านต่าง ๆ ของประเทศอย่างยั่งยืนต่อไป
(ร่าง) แผนปฏิบัติการฯ ดังกล่าว ประกอบด้วยประเด็นการพัฒนา 5 ประเด็น ดังนี้ (1) การพัฒนานโยบาย มาตรการ กฎหมาย และกลไกการบริหารจัดการการป้องกันควบคุมโรคติดต่อ (2) การพัฒนาโครงสร้างพื้นฐาน และยกระดับการเฝ้าระวัง ป้องกัน ควบคุมโรคติดต่อ (3) การยกระดับการจัดการภาวะฉุกเฉินจากโรคติดต่อ (4) การพัฒนากําลังคนและเครือข่ายความร่วมมือระดับชาติและนานาชาติ และ (5) การพัฒนาการสื่อสารความเสี่ยงและระบบสนับสนุนการป้องกันควบคุมโรคติดต่อ
รัฐบาลไทย-ข่าวทำเนียบรัฐบาล-กรมศุลกากรจับชายชาวไอวอเรียน ซ่อนโคคาอีนในร่างกาย มูลค่ากว่า 4.9 ล้านบาท
วันอังคารที่ 14 พฤศจิกายน 2566
14/11/2566
กรมศุลกากรจับชายชาวไอวอเรียน ซ่อนโคคาอีนในร่างกาย มูลค่ากว่า 4.9 ล้านบาท
กรมศุลกากรจับชายชาวไอวอเรียน ซ่อนโคคาอีนในร่างกายโดยการกลืน น้ําหนัก 1,660 กรัม มูลค่ากว่า 4.9 ล้านบาท ณ สํานักงานศุลกากรตรวจของผู้โดยสารท่าอากาศยานสุวรรณภูมิ
วันนี้ (14 พฤศจิกายน 2566) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายเดินหน้าปราบปรามยาเสพติดทั้งการผลิต การนําเข้า การนําผ่าน และการลักลอบจําหน่ายโดยสั่งการให้ทุกหน่วยงานที่เกี่ยวข้องบูรณาการการทํางานร่วมกันเพื่อปราบปรามยาเสพติดอย่างเข้มงวด และเร่งด่วน เพื่อให้เป็นไปตามนโยบายของท่านนายกรัฐมนตรีและรัฐมนตรีว่าการกระทรวงการคลัง กรมศุลกากรจึงเพิ่มความเข้มงวดในการเฝ้าระวังการลักลอบนําเข้าและส่งออกยาเสพติด ซึ่งปัจจุบันผู้กระทําความผิดมีแนวโน้มที่จะเปลี่ยนวิธีการลักลอบนําเข้าและส่งออกยาเสพติดหลากหลายรูปแบบและลดปริมาณให้น้อยลง เพื่อหลีกเลี่ยงการตรวจสอบของเจ้าหน้าที่ให้ได้มากที่สุด
จากการวิเคราะห์ข้อมูลจากสถิติการจับกุมยาเสพติดทางอากาศยานในช่วงที่ผ่านมา ตามโครงการสกัดกั้นยาเสพติดทางท่าอากาศยาน (Airport Interdiction Task Force : AITF) หรือ หน่วยสกัดกั้นยาเสพติดทางท่าอากาศยานนานาชาติ ที่เป็นการผนึกกําลังของกรมศุลกากร สํานักงานคณะกรรมการป้องกันและปราบปรามยาเสพติด กองบัญชาการตํารวจปราบปรามยาเสพติด ศูนย์รักษาความปลอดภัย กองบัญชาการกองทัพไทย จึงได้เฝ้าระวังการลักลอบนําเข้าและส่งออกยาเสพติดทุกรูปแบบ อาทิ ซุกซ่อนมากับพัสดุไปรษณีย์ หรือซุกซ่อนมากับผู้โดยสารที่เข้ามาและออกไปนอกประเทศ
โดยล่าสุด เมื่อวันที่ 11 พฤศจิกายน 2566 เจ้าหน้าที่ศุลกากรสํานักงานศุลกากรตรวจของผู้โดยสารท่าอากาศยานสุวรรณภูมิ ร่วมกับเจ้าหน้าที่กองสืบสวนและปราบปราม ได้ตรวจพบบัญชีรายชื่อผู้โดยสารชาย สัญชาติไอวอเรียน เดินทางด้วยสายการบิน ETHIOPIAN AIRLINES จากกรุงแอดดิสอาบาบา สหพันธ์สาธารณรัฐประชาธิปไตยเอธิโอเปีย ปลายทางท่าอากาศยานสุวรรณภูมิ ประเทศไทย ซึ่งเป็นผู้โดยสารที่มีความเสี่ยงในการลักลอบลําเลียงยาเสพติดเข้ามาในประเทศ เมื่อผู้โดยสารที่ต้องสงสัยเดินทางมาถึง ได้ขอตรวจสอบกระเป๋าสัมภาระ รวมถึงร่างกายโดยละเอียด และเห็นว่าผู้ต้องสงสัยแสดงอาการพิรุธ จึงส่งตัวเข้าตรวจสอบตามระบบ ผลปรากฎว่า พบยาเสพติดให้โทษประเภท 2 (โคคาอีน) ซุกซ่อนอยู่ภายในร่างกายโดยวิธีการกลืน น้ําหนักรวมสิ่งห่อหุ้ม 1,660 กรัม มูลค่า 4,980,000 บาท เจ้าหน้าที่ชุดจับกุม จึงทําบันทึกจับกุมและนําตัวส่งพนักงานสอบสวนสถานีตํารวจภูธรท่าอากาศยานสุวรรณภูมิเพื่อดําเนินคดีต่อไป
โฆษกกรมศุลกากร กล่าวต่ออีกว่า กรณีดังกล่าว เป็นความผิดตามมาตรา 242 และมาตรา 252 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติด ในการนํายาเสพติดให้โทษประเภท 2 (โคคาอีน) เข้ามาในราชอาณาจักรและมียาเสพติดให้โทษประเภท 2 (โคคาอีน) ไว้ในครอบครอง อันส่งผลกระทบต่อความมั่นคงและความปลอดภัยของประชาชน
รัฐบาลไทย-ข่าวทำเนียบรัฐบาล-เริ่มทันที “อนุทิน” ประกาศ TCAS 67 สมัครเลือกคณะฟรี หนุน “ศุภมาส” ดัน อว. สู่กระทรวงเศรษฐกิจ
วันอังคารที่ 14 พฤศจิกายน 2566
เริ่มทันที “อนุทิน” ประกาศ TCAS 67 สมัครเลือกคณะฟรี หนุน “ศุภมาส” ดัน อว. สู่กระทรวงเศรษฐกิจ
เริ่มทันที “อนุทิน” ประกาศ TCAS 67 สมัครเลือกคณะฟรี หนุน “ศุภมาส” ดัน อว. สู่กระทรวงเศรษฐกิจ
เมื่อวันที่ 13 พฤศจิกายน 2566 นายอนุทิน ชาญวีรกูล รองนายกรัฐมนตรี และ รมว.มหาดไทยได้ตรวจเยี่ยม และมอบนโยบายกระทรวงการอุดมศึกษา วิทยาศาสตร์ วิจัยและนวัตกรรม (อว.) โดยมีนางสาวศุภมาส อิศรภักดี รัฐมนตรีว่าการกระทรวง อว. พร้อมผู้บริหาร และบุคลากรให้การต้อนรับ โดยบรรยากาศเป็นไปอย่างคึกคัก โดยนายอนุทิน ได้เข้าถวายสักการะพระบรมราชานุสาวรีย์พระบาทสมเด็จพระจอมเกล้าเจ้าอยู่หัว(รัชกาลที่ 4) จากนั้นขึ้นรถตุ๊กตุ๊ก ไฟฟ้า EV ( MuvMi) ที่ผลิตโดยคนไทยเพื่อแก้ปัญหาฝุ่น PM 2.5 และลดการใช้พลังงานน้ํามันที่กระทรวง อว.ให้การสนับสนุนภาคเอกชนเพื่อมาชมนิทรรศการการจัดแสดงผลงานเด่นของหน่วยงานต่างๆ ของกระทรวง อว. ก่อนมอบนโยบายให้กับผู้บริหารกระทรวง อว.
นายอนุทิน กล่าวมอบนโยบายว่า ได้เน้นย้ําให้กระทรวง อว. ให้ความสําคัญในการตอบโจทย์ ความต้องการของประเทศ และของโลก และให้ความสําคัญกับ “การพัฒนาที่ยั่งยืน” ส่งเสริมเศรษฐกิจสร้างสรรค์ และเทคโนโลยีปัญญาประดิษฐ์ โดยดําเนินการภายใต้หลักการ "เอกชนนํา รัฐสนับสนุน" ที่สําคัญวาระเร่งด่วนที่กระทรวง อว. ต้องดําเนินการทันที คือ การลดความเหลื่อมล้ํา และกระจายโอกาสการเข้าถึงการศึกษาในระดับอุดมศึกษา โดยการให้กระทรวง อว. และที่ประชุมอธิการบดีแห่งประเทศไทย (ทปอ.) ช่วยแบ่งเบาภาระค่าใช้จ่าย ให้กับผู้ปกครอง และนักเรียน ในการสมัครคัดเลือกเข้ามหาวิทยาลัยผ่านระบบการรับสมัครสอบกลาง ประจําปี 2567 หรือ “TCAS 67” ในรอบแอดมิชชั่น ซึ่งเป็นรอบที่มีนักเรียนจํานวนมากที่สุด กว่า 125,000 คนต่อปี เข้ามาสมัคร
“ผมขอประกาศข่าวดีว่ากระทรวง อว. และ ทปอ. จะนํางบประมาณมาอุดหนุนการสมัครในรอบแอดมิชชั่น โดยจะเริ่มตั้งแต่ “TCAS 67” ในเดือนพฤษภาคม ที่จะถึงนี้ เพื่อช่วยแบ่งเบาภาระค่าใช้จ่าย โดยให้นักเรียน แต่ละคน สามารถสมัครเลือกคณะ 1 - 10 อันดับได้ฟรี เป็นการช่วยแบ่งเบาภาระได้สูงสุดคนละ 900 บาท ถือเป็นหนึ่งในความพยายามระยะสั้นในการลดค่าใช้จ่ายในการเข้าถึงการศึกษา ขณะที่รัฐบาลกําลังพลิกฟื้นเศรษฐกิจให้กลับมาเติบโตอย่างแข็งแรง ซึ่งจะเป็นการเพิ่มโอกาสให้กับเยาวชนไทย ได้มีทางเลือกในการศึกษา ในระดับอุดมศึกษามากขึ้น” นายอนุทิน กล่าว และว่า
ตนในฐานะกํากับดูแลกระทรวงมหาดไทย กระทรวง อว. กระทรวงศึกษาธิการ กระทรวงแรงงาน ให้ความสําคัญในการสร้างสังคมไทยให้เป็นสังคมวิทยาศาสตร์ สังคมแห่งการเรียนรู้ สังคมแห่งเหตุผล และ สังคมแห่งปัญญา โดยกระทรวง อว. มีองค์ความรู้มากมายที่พร้อมจะถ่ายทอดให้ประชาชนทุกสาขาอาชีพ แต่การถ่ายทอดนั้นยังเป็นไปอย่างจํากัด องค์ความรู้เหล่านั้นจึงอยู่ในกระทรวง แต่ไม่ได้รับการนําเสนอ และถ่ายทอดไปถึงประชาชนกลุ่มเป้าหมาย อย่างทั่วถึง ดังนั้น กระทรวง อว. ต้องรับเป็นนโยบายให้ความสําคัญกับการเผยแพร่องค์ความรู้ ในรูปแบบ และช่องทางที่เหมาะสม เพื่อให้เกิดสังคมแห่งการเรียนรู้ เพิ่มศักยภาพในการแข่งขันของประเทศในภาพรวม
“เมื่อครั้งที่ผมเป็นรัฐมนตรีว่าการกระทรวงสาธารณสุข ได้ปรับเปลี่ยนมุมมองในการทํางานของกระ ทรวงให้เป็นหนึ่งในกระทรวงเศรษฐกิจเพราะความมั่นคงทางสุขภาพของประชาชนคือรากฐานที่สําคัญทางเศรษฐกิจของประเทศ กระทรวง อว. ก็เช่นกัน ภายใต้การนําของรมว.ศุภมาส อิศรภักดี กระทรวง อว. จะก้าวสู่ความ เป็นกระทรวงเศรษฐกิจที่จะเป็นเสาหลักทางปัญญา และนําพาโอกาสทางเศรษฐกิจสู่ประชาชนต่อไป” นายอนุทิน กล่าว
รัฐบาลไทย-ข่าวทำเนียบรัฐบาล-​ครม.มีมติรับทราบรายงานการพิจารณาศึกษา เรื่อง การปรับปรุงโครงสร้างกระทรวงศึกษาธิการ เพื่อจัดตั้งสำนักบริหารการมัธยมศึกษา (สบม.) ของคณะกรรมาธิการการศึกษา วุฒิสภา
วันอังคารที่ 14 พฤศจิกายน 2566
14/11/2566
​ครม.มีมติรับทราบรายงานการพิจารณาศึกษา เรื่อง การปรับปรุงโครงสร้างกระทรวงศึกษาธิการ เพื่อจัดตั้งสํานักบริหารการมัธยมศึกษา (สบม.) ของคณะกรรมาธิการการศึกษา วุฒิสภา
​ครม.มีมติรับทราบรายงานการพิจารณาศึกษา เรื่อง การปรับปรุงโครงสร้างกระทรวงศึกษาธิการ เพื่อจัดตั้งสํานักบริหารการมัธยมศึกษา (สบม.) ของคณะกรรมาธิการการศึกษา วุฒิสภา
นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ (14 พ.ย.2566) มีมติรับทราบรายงานผลการพิจารณาศึกษา เรื่อง การปรับปรุงโครงสร้างกระทรวงศึกษาธิการ เพื่อจัดตั้งสํานักบริหารมัธยมศึกษา (สบม.) ของคณะกรรมาธิการการศึกษา วุฒิสภา ตามที่สํานักงานเลขาธิการวุฒิสภา (สว.) เสนอ และมอบหมายให้กระทรวงศึกษาธิการ (ศธ.) เป็นหน่วยงานหลักรับข้อเสนอแนะของคณะกรรมาธิการฯ ไปพิจารณาร่วมกับกระทรวงการคลัง กระทรวงการอุดมศึกษา วิทยาศาสตร์ วิจัยและนวัตกรรม สํานักงบประมาณ สํานักงาน ก.พ. และหน่วยงานที่เกี่ยวข้อง เพื่อพิจารณาศึกษาแนวทางและความเหมาะสมของข้อเสนอแนะดังกล่าวและสรุปผลการพิจารณาหรือผลการดําเนินการเกี่ยวกับเรื่องดังกล่าวในภาพรวม แล้วส่งให้สํานักเลขาธิการคณะรัฐมนตรีภายใน 30 วัน นับแต่วันที่ได้รับแจ้งคําสั่ง เพื่อนําเสนอคณะรัฐมนตรีต่อไป
ทั้งนี้ คณะกรรมาธิการฯ ได้เสนอรายงานการพิจารณาศึกษา เรื่อง การปรับปรุงโครงสร้างกระทรวงศึกษาธิการ เพื่อจัดตั้งสํานักบริหารการมัธยมศึกษา (สบม.) ซึ่งเป็นการศึกษาการจัดการศึกษาระดับมัธยมศึกษาที่ยังไม่ครอบคลุมทุกกลุ่มเป้าหมาย คือ สํานักงานเขตพื้นที่การศึกษามัธยมศึกษา โรงเรียนและนักเรียนระดับมัธยมศึกษา พร้อมทั้งมีข้อเสนอแนะเกี่ยวกับการดําเนินการปรับปรุงโครงสร้างในสํานักงานคณะกรรมการการศึกษาขั้นพื้นฐาน (สพฐ.) โดยปรับปรุงสํานักบริหารงานการมัธยมศึกษาตอนปลายซึ่งเป็นหน่วยงานที่ตั้งขึ้นเป็นการภายใน ให้จัดตั้งเป็นหน่วยงานตามโครงสร้างและให้มีชื่อใหม่ว่า “สํานักบริหารการมัธยมศึกษา” เพื่อเป็นหน่วยงานกลางที่รับผิดชอบการจัดการมัธยมศึกษาโดยตรง โดยต้องเชื่อมโยงระหว่าง สพฐ. สํานักงานเขตพื้นที่การศึกษามัธยมศึกษา และโรงเรียนมัธยมศึกษา รวมทั้งมีความเชื่อมโยงกันทั้งระบบในหน่วยงานส่วนกลางและส่วนภูมิภาค พร้อมกับได้เสนอขอบเขตอํานาจหน้าที่ของสํานักบริหารการมัธยมศึกษา ซึ่งวุฒิสภามีมติเห็นด้วยกับข้อเสนอแนะของคณะกรรมาธิการดังกล่าวด้วย
รัฐบาลไทย-ข่าวทำเนียบรัฐบาล-กระทรวง อว. เดินหน้าพัฒนากำลังคนด้วยหลักสูตรระยะสั้นตามนโยบาย “ รมว. ศุภมาส” ผ่านหลักสูตร “การจัดการระบบกิจการฮาลาล” ของสถาบันฮาลาล มอ.
วันอังคารที่ 14 พฤศจิกายน 2566
กระทรวง อว. เดินหน้าพัฒนากําลังคนด้วยหลักสูตรระยะสั้นตามนโยบาย “ รมว. ศุภมาส” ผ่านหลักสูตร “การจัดการระบบกิจการฮาลาล” ของสถาบันฮาลาล มอ.
.....
เมื่อวันที่ 10 พ.ย. พญ.เพชรดาว โต๊ะมีนา ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เข้าร่วมงานเสวนาการพัฒนากําลังคนผ่านหลักสูตรการจัดการระบบกิจการฮาลาลและพบปะผู้ประกอบการฮาลาล จังหวัดสมุทรปราการ โดยมี อ.ไพศาล พรหมยงค์ ประธานคณะกรรมการอิสลามประจําจังหวัดสมุทรปราการ ผศ.นิวัติ แก้วประดับ อธิการบดีมหาวิทยาลัยสงขลานครินทร์ ผู้แทนกระทรวงการต่างประเทศ น.ส.วราภรณ์ รุ่งตระการ ผู้อํานวยการกองส่งเสริมและพัฒนากําลังคน รักษาการในตําแหน่งที่ปรึกษาด้านระบบบริหารการอุดมศึกษา วิทยาศาสตร์ วิจัยและนวัตกรรม สํานักงานปลัดกระทรวง อว. ผู้ประกอบการและผู้เรียนหลักสูตรการจัดการระบบกิจการฮาลาลเข้าร่วม ที่สํานักงานคณะกรรมการอิสลามประจํา จ.สมุทรปราการ
พญ.เพชรดาว กล่าวว่า การพัฒนากําลังคนภายใต้หลักสูตรการจัดการระบบกิจการฮาลาล เป็นหลักสูตรประกาศนียบัตร ของสถาบันฮาลาล มหาวิทยาลัยสงขลานครินทร์ ที่สอดรับกับนโยบายของ น.ส.ศุภมาส อิศรภักดี รมว.กระทรวง อว. ในการพัฒนากําลังคนให้มีทักษะตรงกับความต้องการของผู้ประกอบการหรือภาคธุรกิจ โดยเฉพาะหลักสูตรระยะสั้น หรือ Non Degree โดยหลักสูตรนี้เป็นหลักสูตรแรกของไทยที่มุ่งผลิตบุคลากรตอบโจทย์ธุรกิจด้านฮาลาลแบบครบวงจร เพื่อขับเคลื่อนอุตสาหกรรมอาหารฮาลาลประเทศไทยก้าวสู่ผู้นําระดับโลก โดยกระทรวง อว. ได้สนับสนุนงบประมาณในการดําเนินงานภายใต้โครงการผลิตบัณฑิตพันธุ์ใหม่ และได้สนับสนุนไปแล้วจํานวน 3 รุ่น โดยผู้ที่ผ่านการอบรมหลักสูตรนี้จะมีทักษะและสมรรถนะ มีความเข้าใจระบบกิจการฮาลาล ทั้งในส่วนของการทํางานในสํานักงานจัดทําเอกสารต่าง ๆ ทํางานด้านตรวจสอบคุณภาพ การกํากับดูแลและให้คําปรึกษาที่เกี่ยวกับการจัดการระบบกิจการฮาลาล รวมถึงผู้เรียนสามารถนําทักษะ ความรู้ ที่ได้รับการจากศึกษาในหลักสูตร เป็นผู้ประกอบการเองได้ เช่น เปิดห้องแล็บเอกชน เพื่อรับตัวอย่างผลิตภัณฑ์ของสถานประกอบการมาทดสอบ เป็นต้น
ที่ปรึกษา รมว.กระทรวง อว. กล่าวต่อว่า สําหรับผู้สําเร็จหลักสูตรในรุ่นที่ 3 นี้ เป็นรุ่นพิเศษที่กระทรวงการต่างประเทศและศูนย์อํานวยการบริหารจังหวัดชายแดนภาคใต้ (ศอ.บต.) เข้ามาสนับสนุน โดยเห็นว่าหลักสูตรการจัดการระบบกิจการฮาลาล จะเป็นประโยชน์ต่อนักศึกษาไทย โดยเฉพาะกลุ่มที่ศึกษาด้านศาสนา ซึ่งมีจํานวนมากกว่า 500 คน ที่กําลังศึกษาในประเทศต่าง ๆ และมีบางส่วนที่กําลังจะจบการศึกษาและเดินทางกลับประเทศไทย ในปี พ.ศ. 2566 เพื่อให้มีทักษะด้านวิชาการและวิชาชีพเพิ่มเติม รวมถึงยังช่วยสนับสนุนการแก้ปัญหาเศรษฐกิจและปัญหาความมั่นคงในจังหวัดชายแดนภาคใต้ได้อีกทางหนึ่งด้วย
“หลังจากนี้ กระทรวง อว. จะมีการขยายหลักสูตรการจัดการระบบกิจการฮาลาลไปยังสถาบันอุดมศึกษาอื่น เพื่อเพิ่มกําลังการผลิตบุคลากรให้ทันต่อความต้องการของสถานประกอบการ โดยมีมหาวิทยาลัยสงขลานครินทร์เป็นพี่เลี้ยง ขณะที่จะประสานความร่วมมือไปยังสถานประกอบการให้รับผู้สําเร็จหลักสูตรเข้าทํางาน หรือให้ส่งคนในสถานประกอบการมาฝึกอบรมและสนับสนุนงบประมาณ ที่สําคัญ กระทรวง อว. กระทรวงการต่างประเทศ และ ศอ.บต. จะผนึกกําลังพัฒนาพัฒนานักศึกษาทุนด้วยหลักสูตรนี้ เนื่องจากขณะนี้มีนักศึกษาทุนที่ศึกษาในประเทศโลกมุสลิมเป็นจํานวนมาก และทยอยกลับประเทศไทย เพื่อให้พวกเขามาเป็นกําลังสําคัญในการร่วมแก้ปัญหาเศรษฐกิจและปัญหาความมั่นคงในจังหวัดชายแดนใต้ต่อไป” พญ.เพชรดาว กล่าว
รัฐบาลไทย-ข่าวทำเนียบรัฐบาล-​“รัดเกล้า” เผยผลการดำเนินงานป้องกันและปราบปรามการค้ามนุษย์ของประเทศไทย ประจำปี 2565 ของ ก.พัฒนาสังคมและความมั่นคงของมนุษย์
วันอังคารที่ 14 พฤศจิกายน 2566
14/11/2566
​“รัดเกล้า” เผยผลการดําเนินงานป้องกันและปราบปรามการค้ามนุษย์ของประเทศไทย ประจําปี 2565 ของ ก.พัฒนาสังคมและความมั่นคงของมนุษย์
​“รัดเกล้า” เผยผลการดําเนินงานป้องกันและปราบปรามการค้ามนุษย์ของประเทศไทย ประจําปี 2565 ของ ก.พัฒนาสังคมและความมั่นคงของมนุษย์
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ (14 พ.ย.2566) มีมติรับทราบรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2565 ตามที่กระทรวงการพัฒนาสังคมและความมั่นคงของมนุษย์เสนอ
กระทรวงการพัฒนาสังคมและความมั่นคงของมนุษย์ (พม.) ได้จัดทํารายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2565 โดยรัฐบาลได้จัดสรรงบประมาณรายจ่ายประจําปีงบประมาณ พ.ศ. 2565 สําหรับดําเนินการป้องกันและปราบปรามการค้ามนุษย์ จํานวน 292.18 ล้านบาท ซึ่งมีผลการดําเนินงานที่สําคัญ ดังนี้
1. ด้านการดําเนินคดีและบังคับใช้กฎหมาย เช่น สืบสวนสอบสวนดําเนินคดีค้ามนุษย์จํานวนมากขึ้น ปี 2564 จํานวน 188 คดี และปี 2565 จํานวน 253 คดี เพิ่มขึ้นร้อยละ 34.57, จับกุมคดีล่วงละเมิดทางเพศต่อเด็กทางอินเทอร์เน็ต จํานวน 482 คดี ในปี 2565 เพิ่มขึ้นจากปี 2564 ถึง 403 คดี (ที่มีจํานวน 79 คดี) โดยขยายผลเป็นคดีค่ามนุษย์ถึง 41 คดี นับเป็นสถิติที่สูงที่สุดในรอบ 8 ปี, ตรวจสอบยึดอายัดทรัพย์สินผู้ต้องหา ในปี 2564 มีคําสั่งยึดอายัด จํานวน 15 คดี เป็นเงินจํานวน 4,926,275.05 บาท ปี 2565 จํานวน 84 คดี เป็นเงินจํานวน 40,882,661.75 บาท เพิ่มขึ้นร้อยละ 729.89
2. ด้านคุ้มครองช่วยเหลือ เช่น คุ้มครองช่วยเหลือผู้เสียหายจากการค้ามนุษย์ และผู้เสียหายจากการบังคับใช้แรงงานหรือบริการ ในสถานคุ้มครองของรัฐและเอกชน จํานวน 202 คน โดยเป็นผู้เสียหายจากการค้ามนุษย์ จํานวน 161 คน และเป็นผู้เสียหายจากการบังคับใช้แรงงานหรือบริการ จํานวน 41 คน, คุ้มครองผู้เสียหายในสถานคุ้มครอง ใช้ระยะเวลาโดยเฉลี่ยคิดเป็น 129 วัน ลดลงจาก 143 วัน ในปี 2564 และเมื่อเปรียบเทียบกับปี 2561 ซึ่งมีระยะเวลาคุ้มครองโดยเฉลี่ยสูงถึง 288 วัน ลดลงกว่าร้อยละ 55 (159 วัน)
3. ด้านป้องกัน เช่น ออกกฎกระทรวงคุ้มครองแรงงานในงานประมงทะเล พ.ศ. 2565, ตรวจสถานประกอบการกลุ่มเสี่ยงต่อการใช้แรงงานเด็ก จํานวน 941 แห่ง (จากทั้งหมด 30,453 แห่ง) พบการกระทําความผิด จํานวน 857 แห่ง ส่วนใหญ่เป็นความผิดฐานจ่ายค่าจ้างไม่ตรงกําหนดไม่พบการกระทําความผิดฐานใช้แรงงานเด็กหรือการบังคับใช้แรงงานหรือบริการ, เฝ้าระวังและป้องกันผู้มีพฤติการณ์จะลักลอบไปทํางานต่างประเทศ ณ ด่านตรวจคนหางาน จํานวน 71,270 คน ระงับการเดินทาง จํานวน 383 คน และตรวจบริษัทจัดหางานให้คนไทยเพื่อไปทํางานต่างประเทศที่ได้รับอนุญาตจากกระทรวงแรงงาน จํานวน 132 แห่ง โดยไม่พบการกระทําความผิด
ทั้งนี้ แผนการดําเนินงานในระยะต่อไป เช่น เพิ่มความรวดเร็วและความถูกต้องในการสนับสนุนข้อมูลจากส่วนกลางให้กับเจ้าหน้าที่ระดับปฏิบัติการในพื้นที่ อบรมให้ความรู้สําหรับผู้ปฏิบัติงานที่คํานึงถึงบาดแผลทางจิตใจของผู้เสียหาย เจ้าหน้าที่สถานคุ้มครองของรัฐและเอกชนฯ ปรับปรุงมาตรฐานการปฏิบัติงานการตรวจคัดกรองเบื้องต้น เพื่อแสวงหาข้อบ่งชี้สําหรับบุคคลที่อาจเป็นผู้เสียหายจากการแสวงหาผลประโยชน์ด้านแรงงานบังคับหรือการค้ามนุษย์ด้านแรงงานร่วมกับหน่วยงานที่เกี่ยวข้อง
รัฐบาลไทย-ข่าวทำเนียบรัฐบาล-“ศุภมาส” เร่งผลักดันการรับรองมาตรฐานคุณภาพการศึกษาวิศวกรรมศาสตร์ในสถาบันการศึกษาที่เน้นผลลัพธ์การเรียนรู้ตามมาตรฐาน TABEE ยกระดับความสามารถวิศวกรไทยสู่การยอมรับในระดับนานาชาติ
วันอังคารที่ 14 พฤศจิกายน 2566
“ศุภมาส” เร่งผลักดันการรับรองมาตรฐานคุณภาพการศึกษาวิศวกรรมศาสตร์ในสถาบันการศึกษาที่เน้นผลลัพธ์การเรียนรู้ตามมาตรฐาน TABEE ยกระดับความสามารถวิศวกรไทยสู่การยอมรับในระดับนานาชาติ
“ศุภมาส” เร่งผลักดันการรับรองมาตรฐานคุณภาพการศึกษาวิศวกรรมศาสตร์ในสถาบันการศึกษาที่เน้นผลลัพธ์การเรียนรู้ตามมาตรฐาน TABEE ยกระดับความสามารถวิศวกรไทยสู่การยอมรับในระดับนานาชาติ เพิ่มโอกาสประกอบวิชาชีพ ...
เมื่อวันที่ 10 พ.ย.นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมนางสาวสุชาดา แทนทรัพย์ เลขานุการ รมว.กระทรวง อว. รศ.ดร. พาสิทธิ์ หล่อธีรพงศ์ รองปลัดกระทรวง อว. นายพันธุ์เพิ่มศักดิ์ อารุณี ผอ.กองขับเคลื่อนอุดมศึกษา วิทยาศาสตร์ วิจัยและนวัตกรรม และ นายสมบัติ รุ่งรัศมี ผอ.กองยกระดับคุณภาพการจัดการศึกษาระดับอุดมศึกษา หารือกับสภาวิศวกร นําโดย ผศ.ดร. ธเนศ วีระศิริ นายกสภาวิศกร พร้อมด้วยคณะผู้บริหารสภาวิศวกร ที่เดินทางเข้าเข้าพบเพื่อหารือถึงเเนวทางการยกระดับมาตรฐานคุณภาพหลักสูตรวิศวกรรมศาสตร์ เเละสาขาที่เกี่ยวข้องเพื่อให้สถาบันอุดมศึกษาของไทยสามารถพัฒนาหลักสูตรการศึกษาเเละบริหารจัดการศึกษาที่มีคุณภาพ โดยมุ่งเน้นผลสัมฤทธิ์ของผู้เรียนเป็นสําคัญ
นางสาวศุภมาส เปิดเผยหลังการหารือว่า เห็นด้วยกับข้อเสนอของสภาวิศวกรและตนยินดีสนับสนุนให้เกิดความร่วมมือเเละยกระดับคุณภาพการศึกษา หลักสูตรวิศวกรรมศาสตร์ของประเทศไทยให้มีมาตรฐานในระดับสากล เเละพร้อมสนับสนุนเร่งผลักดันให้ระบบรับรองมาตรฐานคุณภาพการศึกษาวิศวกรรมศาสตร์ของประเทศไทยหรือ TABEE ให้ได้รับการยอมรับและมีมาตรฐานในระดับสากล โดยเน้นผลลัพธ์การเรียนรู้ของผู้เรียน เพื่อให้หลักสูตรวิศวกรรมศาสตร์ของไทยตอบสนองความต้องการของภาคอุตสาหกรรม ทั้งนี้ ได้มอบหมายให้ นางสาวสุชาดา แทนทรัพย์ เลขานุการ รมว.กระทรวง อว. ประสานการทํางานในรายละเอียดร่วมกับสภาวิศวกร สภาอุตสาหกรรม เเละสํานักงานปลัดกระทรวง อว. เพื่อขับเคลื่อนเรื่องดังกล่าวให้สําเร็จโดยเร็วต่อไป
ด้าน ผศ.ดร.ธเนศ กล่าวว่า รมว.กระทรวง อว.พร้อมสนับสนุนการพัฒนาระบบรับรองการศึกษาของประเทศให้มีมาตรฐานสอดคล้อง ตามข้อตกลง Washington Accord เพื่อยกระดับให้วิศวกรของไทยมีขีดความสามารถสูงขึ้น เเละได้รับการยอมรับในเวทีนานาชาติ ตลอดจนส่งเสริมโอกาสการเคลื่อนย้ายประกอบวิชาชีพในต่างประเทศ
รัฐบาลไทย-ข่าวทำเนียบรัฐบาล-​ครม. มีมติเห็นชอบมาตรการรักษาเสถียรภาพราคาข้าวเปลือก ปีการผลิต 2566/67 ให้เงินช่วยเหลือเกษตรกรผู้ปลูกข้าวไร่ละ 1,000 บาท ไม่เกิน 20 ไร่ต่อครัวเรือนหรือไม่เกินครัวเรือนละ20,000 บาท
วันอังคารที่ 14 พฤศจิกายน 2566
14/11/2566
​ครม. มีมติเห็นชอบมาตรการรักษาเสถียรภาพราคาข้าวเปลือก ปีการผลิต 2566/67 ให้เงินช่วยเหลือเกษตรกรผู้ปลูกข้าวไร่ละ 1,000 บาท ไม่เกิน 20 ไร่ต่อครัวเรือนหรือไม่เกินครัวเรือนละ20,000 บาท
​ครม. มีมติเห็นชอบมาตรการรักษาเสถียรภาพราคาข้าวเปลือก ปีการผลิต 2566/67 ให้เงินช่วยเหลือเกษตรกรผู้ปลูกข้าวไร่ละ 1,000 บาท ไม่เกิน 20 ไร่ต่อครัวเรือน หรือไม่เกินครัวเรือนละ 20,000 บาท
14 พ.ย.2566 น.ส. เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้มีมติเห็นชอบในหลักการมาตรการรักษาเสถียรภาพราคาข้าวเปลือก ปีการผลิต 2566/67 จํานวน 1 โครงการ คือ โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2566/67 วงเงินงบประมาณจ่ายขาด 56,321.07 ล้านบาท ตามที่กระทรวงเกษตรและสหกรณ์เสนอสําหรับกรอบวงเงินที่รัฐต้องชดเชยค่าใช้จ่ายหรือสูญเสียรายได้ของหน่วยงานของรัฐตามมาตรา 28 แห่งพระราชบัญญัติวินัยการเงินการคลังของรัฐ พ.ศ. 2561 ให้เป็นไปตามความเห็นของกระทรวงการคลัง โดยคํานึงถึงขอบเขตที่รัฐสามารถรับภาระได้ทั้งในปัจจุบันและอนาคต เนื่องจากข้อจํากัดของกรอบวงเงินตามมาตรา 28 ดังกล่าว โดยค่าใช้จ่ายที่จะเกิดขึ้นและเป็นภาระต่องบประมาณนั้น ให้ ธ.ก.ส. จัดทําแผนการปฏิบัติงานและแผนการใช้จ่ายงบประมาณ เพื่อเสนอขอตั้งงบประมาณรายจ่ายประจําปีตามผลการดําเนินงานจริงตามความจําเป็นและเหมาะสมตามขั้นตอนต่อไป ตามความเห็นของสํานักงบประมาณ
โดยมีกลุ่มเป้าหมายเป็นเกษตรกรผู้ปลูกข้าว ปีการผลิต 2566/67 ที่ขึ้นทะเบียนกับกรมส่งเสริมการเกษตร ประมาณ 4.68 ล้านครัวเรือนทั่วประเทศ และส่งรายชื่อเกษตรกรให้ธนาคารเพื่อการเกษตรและสหกรณ์การเกษตร (ธ.ก.ส.) เพื่อดําเนินการจ่ายเงินให้เกษตรกร ในอัตราไร่ละ 1,000 บาท ไม่เกินครัวเรือนละ 20 ไร่ หรือครัวเรือนละไม่เกิน 20,000 บาท ซึ่งวงเงินงบประมาณ 56,321.07 ล้านบาท จําแนกเป็น (1) งบประมาณจ่ายขาดให้เกษตรกร แหล่งเงินทุน ธ.ก.ส. วงเงิน 54,336.14 ล้านบาท และ (2) ค่าใช้จ่ายดําเนินการ ธ.ก.ส. วงเงิน 1,984.93 ล้านบาท น.ส.เกณิกา กล่าว
รัฐบาลไทย-ข่าวทำเนียบรัฐบาล-“ชลน่าน” เผย ทบทวนปรับร่าง พ.ร.บ.กัญชา เน้นเข้มขออนุญาต เตรียมเปิดรับฟังความเห็นก่อนเสนอ ครม.
วันอังคารที่ 14 พฤศจิกายน 2566
“ชลน่าน” เผย ทบทวนปรับร่าง พ.ร.บ.กัญชา เน้นเข้มขออนุญาต เตรียมเปิดรับฟังความเห็นก่อนเสนอ ครม.
รัฐมนตรีว่าการกระทรวงสาธารณสุข ประชุมพิจารณาทบทวนร่าง พ.ร.บ.กัญชา เผย ปรับจากร่างฉบับเดิมเหลือ 77 มาตรา เพิ่มความเข้มข้นสาระสําคัญมาตรการควบคุม การขออนุญาต เนื่องจากเป็นสมุนไพรควบคุม หากนําไปใช้ผิดประเภทอาจทําให้เสพติดได้ ยังต้องรับฟังความคิดเห็น
รัฐมนตรีว่าการกระทรวงสาธารณสุข ประชุมพิจารณาทบทวนร่าง พ.ร.บ.กัญชา เผย ปรับจากร่างฉบับเดิมเหลือ 77 มาตรา เพิ่มความเข้มข้นสาระสําคัญมาตรการควบคุม การขออนุญาต เนื่องจากเป็นสมุนไพรควบคุม หากนําไปใช้ผิดประเภทอาจทําให้เสพติดได้ ยังต้องรับฟังความคิดเห็น คาดจัดทําร่างเพื่อนําเสนอ ครม.ภายในเดือนธันวาคมนี้
วันนี้ (14 พฤศจิกายน 2566) ที่กระทรวงสาธารณสุข นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานการประชุมพิจารณาทบทวนร่างพระราชบัญญัติกัญชา กัญชง พ.ศ.... ของกรมการแพทย์แผนไทยและการแพทย์ทางเลือก โดยมี นายแพทย์โอภาส การย์กวินพงศ์ ปลัดกระทรวงสาธารณสุข พร้อมคณะผู้บริหาร และผู้แทนจากหน่วยงานต่างๆ ที่เกี่ยวข้อง เข้าร่วมประชุม
นายแพทย์ชลน่าน กล่าวว่า ร่างพระราชบัญญัติฉบับนี้ ได้นําร่างพระราชบัญญัติเดิมที่ไม่ผ่านสภามาปรับปรุง เติมเต็มในส่วนที่เป็นปัญหา และปิดช่องโหว่ที่เป็นข้อห่วงใยของสังคม โดยเฉพาะการนํากัญชาไปใช้ผิดประเภท ทั้งนี้ ได้มีการลดจํานวนตัวบทเดิมลงจาก 94 มาตรา เหลือ 77 มาตรา และได้แก้ไขสาระสําคัญในแต่ละหมวดเป็นจํานวนมาก โดยพิจารณาปรับแก้ตั้งแต่บทนิยาม มาตราทางกฎหมายในแต่ละหมวด ไปจนถึงบทเฉพาะกาล โดยเฉพาะมาตรการควบคุมไม่ให้ใช้กัญชาผิดประเภท การขออนุญาตและการอนุญาต เช่น ผู้ที่จะปลูกกัญชา เดิมต้องไปจดแจ้งแต่เมื่อเป็นสมุนไพรควบคุม จึงต้องมีการอนุญาต ตลอดจนบทกําหนดโทษ โทษปรับต่างๆ และใบอนุญาตเดิมที่มีอยู่ก็ให้ใช้ต่อจนสิ้นอายุ เป็นต้น เนื่องจากพืชกัญชาหากนําไปใช้ผิดประเภทอาจทําให้เกิดการเสพติดได้
“หลักของกฎหมาย ต้องคํานึงถึงประโยชน์สูงสุด โดยเฉพาะมิติด้านสุขภาพ ทั้งนี้ ระหว่างเศรษฐกิจกับสุขภาพ จะต้องเอาสุขภาพเป็นหลักก่อน” นายแพทย์ชลน่าน กล่าว
อย่างไรก็ตาม ได้มอบหมายให้ที่ประชุมร่วมกันพิจารณาทบทวนร่างพระราชบัญญัติตามข้อสังเกตต่างๆ ของที่ประชุมฯ ในวันนี้อย่างละเอียดอีกครั้ง รวมทั้งเปิดรับฟังความคิดเห็นจากผู้มีส่วนได้เสีย เพื่อให้ร่างพระราชบัญญัติมีความชัดเจนและสมบูรณ์มากยิ่งขึ้น โดยคาดว่าจะจัดทําร่างให้แล้วเสร็จสมบูรณ์ นําเสนอ ครม. พิจารณาได้ภายในเดือนธันวาคมนี้
**************************************** 14 พฤศจิกายน 2566
รัฐบาลไทย-ข่าวทำเนียบรัฐบาล-​นายกฯ กำชับตำรวจ กรมขนส่ง ร่วมมือแก้ปัญหา เล็งเพิ่มมาตรการลงโทษหากบรรทุกเกิน
วันอังคารที่ 14 พฤศจิกายน 2566
14/11/2566
​นายกฯ กําชับตํารวจ กรมขนส่ง ร่วมมือแก้ปัญหา เล็งเพิ่มมาตรการลงโทษหากบรรทุกเกิน
​นายกฯ กําชับตํารวจ กรมขนส่ง ร่วมมือแก้ปัญหา เล็งเพิ่มมาตรการลงโทษหากบรรทุกเกิน
วันนี้ (13 พ.ย. 66) เวลา 17.00 น. (ตามเวลาท้องถิ่น ซานฟรานซิสโกช้ากว่าไทย 15 ชั่วโมง) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์ ถึงกรณีที่มีการตั้งข้อสังเกตุเรื่องส่วยรถบรรทุกกลับมาอีกครั้ง ว่าเรื่องของส่วยและส่วยทางหลวงที่ดําเนินการไป ได้คุยกับ พล.ต.ท.จิรภพ ภูริเดช ผู้บัญชาการตํารวจสอบสวนกลาง ว่าที่จริงหายไปแล้วประมาณ 80% แต่ก็ยังมีบางส่วนที่เหลืออยู่บ้างในกรุงเทพฯยอมรับว่ายังมีอยู่บ้าง แต่เนื่องด้วยด่านชั่งน้ําหนักในกรุงเทพฯ มีน้อยต้องมีการจัดการกันไป ต้องมีการชั่งน้ําหนักซึ่งได้กําชับไปแล้ว
ผู้สื่อข่าวถามว่า มีกรอบระยะเวลาดําเนินการและการคาดโทษเรื่องนี้อย่างไร นายกฯ กล่าวว่า จะมีการพูดคุยกันโดยจะต้องแลกเปลี่ยนข้อมูลกันระหว่างสายด่วนของสํานักงานตํารวจแห่งชาติ และกรมขนส่งทางบก กระทรวงคมนาคม จะต้องแลกเปลี่ยนข้อมูลและจัดการกันไป ยืนยันเรื่องนี้ต้องดีขึ้นแน่นอน นอกจากนั้น ต้องปรับเรื่องกฎกติกาหลายอย่างทั้งอัตราการปรับให้สูงขึ้นจากปกติ ที่มีขีดจํากัดว่าจะจํากัดได้เท่าไร ต้องไปพิจารณากฎหมายให้ปรับได้เยอะขึ้น ถ้ามีการบรรทุกน้ําหนักเกิน หรืออาจไปถึงขนาดต้องยึดรถไว้ก่อนถ้าบรรทุกน้ําหนักเกิน ต้องเพิ่มมาตรการคาดโทษตรงนี้ ก็เชื่อว่ารถที่บรรทุกน้ําหนักเกินก็จะค่อยๆ ดีขึ้น
รัฐบาลไทย-ข่าวทำเนียบรัฐบาล-ไทยเป็นเจ้าภาพจัดประชุม ASEAN – BCA Meeting ครั้งที่ 9 จับมือภาคธุรกิจป้องกันและควบคุม HIV/AIDS
วันอังคารที่ 14 พฤศจิกายน 2566
14/11/2566
ไทยเป็นเจ้าภาพจัดประชุม ASEAN – BCA Meeting ครั้งที่ 9 จับมือภาคธุรกิจป้องกันและควบคุม HIV/AIDS
ไทยเป็นเจ้าภาพจัดประชุม ASEAN – BCA Meeting ครั้งที่ 9 จับมือภาคธุรกิจป้องกันและควบคุม HIV/AIDS
กรมสวัสดิการและคุ้มครองแรงงาน ตัวแทนประเทศไทย เจ้าภาพจัดประชุม ASEAN – BCA Meeting ครั้งที่ 9 ตั้งเป้าไม่มีการติดเชื้อเอชไอวีรายใหม่ ไม่มีการเลือกปฏิบัติหรือตีตรา และยุติการเสียชีวิตจากโรคเอดส์ ให้เป็นศูนย์ ผ่านความร่วมมือ ร่วมใจ ทุกภาคส่วนจากประเทศอาเซียน เพื่ออนาคตและคุณภาพชีวิตที่ดี
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน กล่าวว่า กรมสวัสดิการและคุ้มครองแรงงาน ร่วมกับสมาคมแนวร่วมภาคธุรกิจไทยต้านภัยเอดส์ ตัวแทนประเทศไทย เป็นเจ้าภาพผู้ประสานงานในการจัดประชุมแนวร่วมภาคธุรกิจอาเซียนว่าด้วยการป้องกันและควบคุมเอชไอวี/เอดส์ ครั้งที่ 9 (The 9th Meeting of the ASEAN Business Coalition on HIV/AIDS) จัดขึ้นวันที่ 14 พฤศจิกายน 2566 ผ่านระบบออนไลน์ ซึ่งเป็นความร่วมมือระหว่างภาครัฐและภาคเอกชน 10 ประเทศอาเซียน โดยได้ตั้งเป้าที่จะมุ่งไปสู่การไม่มีการติดเชื้อเอชไอวีรายใหม่ ไม่มีการเลือกปฏิบัติหรือตีตรา และยุติการเสียชีวิตจากโรคเอดส์ให้เป็นศูนย์ ซึ่งปัญหาเอชไอวี/เอดส์ เป็นปัญหาที่ต้องอาศัยความร่วมมือและการดําเนินการแก้ไขทันที เราจึงต้องเพิ่มความพยายามให้อาเซียนเป็นอันหนึ่งอันเดียวกัน ร่วมมือ ร่วมใจ และแสดงออกถึงพลังจากทุกภาคส่วนเพื่อบรรลุเป้าหมาย โดยให้ความสําคัญกับบทบาทของภาคธุรกิจในการเป็นหุ้นส่วนและมีส่วนร่วมที่มีความหมายระหว่างพันธมิตรไตรภาคีในประเทศสมาชิกอาเซียน ยกระดับการมีส่วนร่วมของสมาคม/องค์กรนายจ้างในประเทศสมาชิกอาเซียนในการป้องกันและควบคุมเอชไอวีและเอดส์ในสถานที่ทํางานให้มากขึ้น อย่างไรก็ดี ดิฉันเชื่อมั่นว่าด้วยความร่วมมือกัน จะสามารถนําพาไปสู่ความสําเร็จที่ได้ตั้งเป้าหมายไว้ และร่วมกันสร้างอนาคต ตลอดจนคุณภาพชีวิตที่ดียิ่งขึ้นได้
นางโสภาฯ กล่าวต่อไปว่า เนื่องจากประเทศไทยร่วมเป็นสมาชิกเครือข่ายความปลอดภัยและอาชีวอนามัยของอาเซียน (ASEAN Occupational Safety and Health Network : ASEAN OSHNET) ได้จัดทําแผนงานระยะ 5 ปี พ.ศ. 2564 - 2568 โดยมีโครงการ/กิจกรรมที่อยูในความรับผิดชอบของกรมสวัสดิการและคุ้มครองแรงงาน ด้านสวัสดิการแรงงาน คือการรับหน้าที่เป็นผู้ประสานงานแนวร่วมภาคธุรกิจอาเซียนว่าด้วยการป้องกันและควบคุมเอชไอวี/เอดส์ (ASEAN – BCA Coordinatorship) ระหว่างปี พ.ศ. 2565 – 2567 ซึ่งทําหน้าที่เป็นเจ้าภาพจัดประชุม ASEAN-BCA Meeting ครั้งที่ 9 และ 10 และเป็นเจ้าภาพจัดพิธีการมอบรางวัล ARROW AWARD การประชุมครั้งนี้ ประกอบด้วย หน่วยงานที่รับผิดชอบการบริหารจัดการด้านเอดส์ ในสถานที่ทํางานของประเทศสมาชิกทั้ง 10 ประเทศ ได้แก่ หน่วยงานด้านแรงงาน ด้านสาธารณสุข องค์กรภาคเอกชน และผู้รับรางวัล ARROW AWARD ของแต่ละประเทศในปีที่ผ่านมา
รัฐบาลไทย-ข่าวทำเนียบรัฐบาล-“รัดเกล้า” เผย ครม. เห็นชอบให้ขยายระยะเวลา 1 ปีสำหรับการดำเนินการจัดทำกฎหมายลำดับรอง 3 ฉบับ ตามพรบ. คุ้มครองและส่งเสริมภูมิปัญญาการแพทย์แผนไทย พ.ศ. 2542
วันอังคารที่ 14 พฤศจิกายน 2566
14/11/2566
“รัดเกล้า” เผย ครม. เห็นชอบให้ขยายระยะเวลา 1 ปีสําหรับการดําเนินการจัดทํากฎหมายลําดับรอง 3 ฉบับ ตามพรบ. คุ้มครองและส่งเสริมภูมิปัญญาการแพทย์แผนไทย พ.ศ. 2542
“รัดเกล้า” เผย ครม. เห็นชอบให้ขยายระยะเวลา 1 ปีสําหรับการดําเนินการจัดทํากฎหมายลําดับรอง 3 ฉบับ ตามพรบ. คุ้มครองและส่งเสริมภูมิปัญญาการแพทย์แผนไทย พ.ศ. 2542 เพื่อคุ้มครองภูมิปัญญาและสมุนไพรไทย
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ (14 พ.ย.2566) มีมติเห็นชอบให้ขยายระยะเวลาการดําเนินการจัดทํากฎหมายลําดับรอง จํานวน 3 ฉบับ ซึ่งออกตามพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. 2542 ออกไปอีก 1 ปี ตั้งแต่วันที่ 27 พฤศจิกายน 2566 ตามที่กระทรวงสาธารณสุขเสนอ
ทั้งนี้ พระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. 2542 มีผลใช้บังคับตั้งแต่วันที่ 18 พฤศจิกายน 2543 ซึ่งบทบัญญัติตามพระราชบัญญัติฉบับนี้ กําหนดให้ออกกฎหมายลําดับรอง จํานวน 47 ฉบับ กระทรวงสาธารณสุขได้ยกร่างกฎหมายลําดับรองและประกาศในราชกิจจานุเบกษาแล้ว จํานวน 44 ฉบับ (เป็นกฎกระทวง จํานวน 12 ฉบับ ระเบียบ จํานวน 6 ฉบับ และประกาศ จํานวน 26 ฉบับ) ขณะนี้ยังมีกฎหมายลําดับรองที่อยู่ในขั้นตอนการจัดทําร่างกฎหมายอีก 3 ฉบับ แต่โดยที่พระราชบัญญัติคุ้มครองและส่งเสริมภูมิปัญญาการแพทย์แผนไทยฯ ซึ่งเป็นกฎหมายที่มีผลใช้บังคับอยู่ในวันก่อนวันที่พระราชบัญญัติหลักเกณฑ์การจัดทําร่างกฎหมายฯ มีผลใช้บังคับ ดังนั้น การออกกฎหมายลําดับรองจึงต้องดําเนินการให้แล้วเสร็จภายในวันที่ 27 พฤศจิกายน 2566 ตามพระราชบัญญัติหลักเกณฑ์การจัดทําร่างกฎหมายฯ ประกอบกับมติคณะรัฐมนตรีเมื่อวันที่ 19 มกราคม 2564 และวันที่ 28 กุมภาพันธ์ 2566 จึงมีความจําเป็นต้องเสนอคณะรัฐมนตรีเพื่อขอขยายระยะเวลาในการออกกฎหมายลําดับรอง จํานวน 3 ฉบับดังกล่าว
การจัดทํากฎหมายลําดับรอง จํานวน 3 ฉบับ ประกอบด้วย
(1) ร่างกฎกระทรวงกําหนดหลักเกณฑ์ วิธีการ และเงื่อนไขการขอจดทะเบียน การออกหนังสือสําคัญแสดงการจดทะเบียน และการเพิกถอนการจดทะเบียนสิทธิในภูมิปัญญาการแพทย์พื้นเมือง พ.ศ. .... มีสาระสําคัญเกี่ยวกับการกําหนดหลักเกณฑ์ วิธีการ และเงื่อนไขการขอจดทะเบียน การออกหนังสือสําคัญแสดงการจดทะเบียน และการเพิกถอนการจดทะเบียนการอนุญาตการจดทะเบียนสิทธิในภูมิปัญญาการแพทย์พื้นเมืองของต่างประเทศ โดยบุคคลผู้มีสัญชาติไทยซึ่งได้รับความยินยอมจากบุคคลซึ่งมีสัญชาติอื่นที่ได้จดทะเบียนสิทธิในภูมิปัญญาการแพทย์พื้นเมืองของประเทศนั้นไว้แล้ว เพื่อให้ได้รับการคุ้มครองตามพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. 2542
(2) ร่างกฎกระทรวงการจัดทําแผนที่แนวเขตที่ดินกําหนดเขตพื้นที่คุ้มครองสมุนไพร พ.ศ. .... มีสาระสําคัญเกี่ยวกับการกําหนดเขตพื้นที่คุ้มครองสมุนไพร เพื่อป้องกันระบบนิเวศน์ที่เป็นแหล่งกําเนิดสมุนไพรไม่ให้ถูกทําลาย
(3) ร่างกฎกระทรวงการกําหนดหลักเกณฑ์ วิธีการ และเงื่อนไขการจัดการบริหารพื้นที่คุ้มครองสมุนไพรหรือใช้ประโยชน์จากสมุนไพร พ.ศ. .... มีสาระสําคัญเกี่ยวกับการกําหนดหลักเกณฑ์ วิธีการ และเงื่อนไข การอนุญาต ให้ใช้ประโยชน์และการบริหารจัดการพื้นที่คุ้มครองสมุนไพร
รัฐบาลไทย-ข่าวทำเนียบรัฐบาล-“เกณิกา” เผยรัฐบาลเตรียมจัดการประชุม ครม.นอกสถานที่อย่างเป็นทางการครั้งแรก ณ จังหวัดหนองบัวลำภู และลงพื้นที่ตรวจราชการกลุ่มจังหวัดภาคตะวันออกเฉียงเหนือตอนบน 1
วันอังคารที่ 14 พฤศจิกายน 2566
14/11/2566
“เกณิกา” เผยรัฐบาลเตรียมจัดการประชุม ครม.นอกสถานที่อย่างเป็นทางการครั้งแรก ณ จังหวัดหนองบัวลําภู และลงพื้นที่ตรวจราชการกลุ่มจังหวัดภาคตะวันออกเฉียงเหนือตอนบน 1
“เกณิกา” เผยรัฐบาลเตรียมจัดการประชุม ครม.นอกสถานที่อย่างเป็นทางการครั้งแรก ณ จังหวัดหนองบัวลําภู และลงพื้นที่ตรวจราชการกลุ่มจังหวัดภาคตะวันออกเฉียงเหนือตอนบน 1 ระหว่างวันที่ 3-4 ธ.ค.2566
14 พ.ย.2566 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ มีมติรับทราบการจัดประชุมคณะรัฐมนตรีอย่างเป็นทางการนอกสถานที่ ครั้งที่ 1/2566 ตามที่สํานักเลขาธิการนายกรัฐมนตรีเสนอ
โดยนายเศรษฐา ทวีสิน นายกรัฐมนตรี มีบัญชาเห็นชอบกําหนดจัดประชุมคณะรัฐมนตรีอย่างเป็นทางการนอกสถานที่ ครั้งที่ 1/2566 ณ จังหวัดหนองบัวลําภู และติดตามการตรวจราชการกลุ่มจังหวัดภาคตะวันออกเฉียงเหนือตอนบน 1 (บึงกาฬา เลย หนองคาย หนองบัวลําภู และอุดรธานี) ระหว่างวันที่ 3 – 4 ธันวาคม 2566 ซึ่งมีประเด็นการตรวจราชการที่สําคัญ ได้แก่ 1) การแก้ปัญหาความยากจน 2) การป้องกันและแก้ไขปัญหายาเสพติด 3) การแก้ไขปัญหาภาคการเกษตร และ 4) การแก้ไขปัญหาที่ดินทํากิน รวมทั้งมีการมอบหมายคณะรัฐมนตรีลงพื้นที่กลุ่มจังหวัดภาคตะวันออกเฉียงเหนือตอนบน 1 เพื่อติดตามการดําเนินงานตามนโยบายของรัฐบาล และปัญหาความเดือดร้อนของประชาชนในพื้นที่
ซึ่งนายกรัฐมนตรีได้มอบหมายให้รองนายกรัฐมนตรีและรัฐมนตรีว่าการกระทรวงพาณิชย์      (นายภูมิธรรม เวชยชัย) ซึ่งกํากับและติดตามการปฏิบัติราชการในพื้นที่กลุ่มจังหวัดภาคตะวันออกเฉียงเหนือตอนบน 1 เป็นประธานประชุมบูรณาการการพัฒนากลุ่มจังหวัดภาคตะวันออกเฉียงเหนือตอนบน 1 ร่วมกับส่วนราชการและหน่วยงานที่เกี่ยวข้อง เพื่อเสนอประเด็นและวาระการพัฒนากลุ่มจังหวัดต่อที่ประชุมคณะรัฐมนตรีอย่างเป็นทางการนอกสถานที่ ณ จังหวัดหนองบัวลําภู
รัฐบาลไทย-ข่าวทำเนียบรัฐบาล-คืบหน้า! 2 โครงการเคหะสุขประชา “ร่มเกล้า-ฉลองกรุง“ สานฝันคนอยากมีบ้าน
วันอังคารที่ 14 พฤศจิกายน 2566
คืบหน้า! 2 โครงการเคหะสุขประชา “ร่มเกล้า-ฉลองกรุง“ สานฝันคนอยากมีบ้าน
.....
คืบหน้า! 2 โครงการเคหะสุขประชา “ร่มเกล้า-ฉลองกรุง“ สานฝันคนอยากมีบ้าน
.
กระทรวงพัฒนาสังคมและความมั่นคงของมนุษย์ ร่วมกับการเคหะแห่งชาติ เผยความคืบหน้าของโครงการบ้านเคหะสุขประชา ปัจจุบันดําเนินโครงการนําร่องแล้ว จํานวน 2 โครงการ คือ
.
1. โครงการบ้านเคหะสุขประชาร่มเกล้า แขวงคลองสองต้นนุ่น เขตลาดกระบัง กรุงเทพฯ
> อัตราเช่าเริ่มต้นที่ 2,400 – 3,900 บาท/เดือน ปัจจุบันมีผู้เช่าเข้าอยู่เต็มโครงการแล้ว
2. โครงการบ้านเคหะสุขประชาฉลองกรุง แขวงลําผักชี เขตหนองจอก กรุงเทพฯ
> อัตราเช่าเริ่มต้นที่ 1,950 - 3,750 บาทต่อเดือน (รวมค่าบริหารชุมชนแล้ว) ภายในโครงการจะมีตลาดสุขประชามาร์เก็ต ฉลองกรุง ผู้อยู่อาศัยสามารถเช่าแผงตลาดเพื่อการค้าขายได้ และมีผู้เข้าอยู่อาศัยแล้วราว 60.93 %
.
นอกจากนี้ ยังมีการจัดฝึกอบรมพัฒนาทักษะความรู้ให้กับผู้เช่า เพื่อพัฒนาทักษะความรู้จากผู้เชี่ยวชาญใน 6 กลุ่มอาชีพ ได้แก่ เกษตรอินทรีย์ ปศุสัตว์ อาชีพด้านการบริการในชุมชน ตลาด อุตสาหกรรมขนาดเล็ก และศูนย์การค้าปลีก-ส่ง
.
ประชาชนที่สนใจสามารถเข้ามาเยี่ยมชมโครงการฯ ณ ที่ตั้งโครงการ (Walk in) และทําสัญญาได้ทันที โดยต้องมีคุณสมบัติ ดังนี้
.
1. ถือสัญชาติไทย
2. เป็นผู้ได้รับผลกระทบจากสถานการณ์โควิด-19
3. เป็นผู้ว่างงาน ครอบครัวเลี้ยงเดี่ยว ผู้พิการ ผู้สูงอายุ
4. บรรลุนิติภาวะ
5. เป็นผู้มีรายได้ไม่เกิน 30,000 บาท ต่อเดือนต่อครัวเรือน
.
อ่านเพิ่มเติม คลิก >> https://www.thaigov.go.th/news/contents/details/74651
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“รัดเกล้า” เผย ครม. เห็นชอบ ก.พลังงาน ชงกรอบวงเงิน 5,375,000 เหรียญสหรัฐ และแผนการดำเนินงานประจำปี 2567 ขององค์กรร่วมไทย – มาเลเซีย (Malaysia – Thailand Joint Authority : MTJA)
วันอังคารที่ 14 พฤศจิกายน 2566
14/11/2566
​“รัดเกล้า” เผย ครม. เห็นชอบ ก.พลังงาน ชงกรอบวงเงิน 5,375,000 เหรียญสหรัฐ และแผนการดําเนินงานประจําปี 2567 ขององค์กรร่วมไทย – มาเลเซีย (Malaysia – Thailand Joint Authority : MTJA)
​“รัดเกล้า” เผย ครม. เห็นชอบ ก.พลังงาน ชงกรอบวงเงิน 5,375,000 เหรียญสหรัฐ และแผนการดําเนินงานประจําปี 2567 ขององค์กรร่วมไทย – มาเลเซีย (Malaysia – Thailand Joint Authority : MTJA)
นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ (14 พ.ย.2566) มีมติเห็นชอบกรอบวงเงินงบประมาณ จํานวน 5,375,000 เหรียญสหรัฐ และแผนการดําเนินงานประจําปี 2567 ขององค์กรร่วมไทย – มาเลเซีย ตามที่กระทรวงพลังงานเสนอ ทั้งนี้  ให้รับความเห็นของกระทรวงการคลังที่ให้คํานึงถึงประเด็นความคุ้มค่า ต้นทุนและผลประโยชน์ เสถียรภาพและความมั่นคงทางเศรษฐกิจและสังคม ตลอดจนความยั่งยืนทางการคลังของรัฐด้วย และความเห็นของสํานักงานคณะกรรมการกฤษฎีกาที่ให้กระทรวงพลังงานเร่งรัดการเสนองบประมาณและแผนการดําเนินงานประจําปีขององค์กรร่วมไทย – มาเลเซีย ต่อคณะรัฐมนตรีตามกรอบระยะเวลา ข้อ 3 แห่งกฎกระทรวง ฉบับที่ 3 (พ.ศ. 2536) ออกตามความในพระราชบัญญัติองค์กรร่วมไทย – มาเลเซีย พ.ศ. 2533 กําหนด ไปดําเนินการอย่างเคร่งครัดต่อไปด้วย
ทั้งนี้ กรอบวงเงินงบประมาณ จํานวน 5,375,000 เหรียญสหรัฐ แบ่งเป็นค่าใช้จ่ายในการดําเนินงาน จํานวน 5,250,900 เหรียญสหรัฐ และค่าใช้จ่ายที่เป็นทุน จํานวน 124,100 เหรียญสหรัฐ ซึ่งเป็นงบประมาณเพิ่มขึ้นจากปี 2566 จํานวน 375,000 เหรียญสหรัฐ
- ค่าใช้จ่ายในการดําเนินงาน (OPEX) เพิ่มขึ้น 8.6% เทียบเท่า 414,800 เหรียญสหรัฐ
- ค่าใช้จ่ายที่เป็นทุน (CAPEX) ลดลง 24.3% เทียบเท่า 39,800 เหรียญสหรัฐ
โดยแผนการดําเนินงานในปี 2567 ประกอบด้วย ด้านการสํารวจและการประเมินผล ด้านการพัฒนาปิโตรเลียม และด้านการผลิตปิโตรเลียมในพื้นที่พัฒนาร่วมไทย – มาเลเซีย เช่น เจาะหลุมพัฒนา จํานวน 8 หลุม รักษาระดับการผลิตก๊าซธรรมชาติที่เรียกรับสูงสุดในอัตรา 869 ล้านลูกบาศก์ฟุตต่อวัน ดําเนินการเจาะหลุมพัฒนาตามแผนพัฒนาแหล่งในระยะที่ 6 จํานวน 17 หลุม รักษาระดับอัตราการผลิตก๊าซธรรมชาติที่เรียกรับสูงสุดในอัตรา 308 ล้านลูกบาศก์ฟุตต่อวัน ซ่อมแซมหลุมผลิตเดิมและเจาะผนังหลุมเพิ่ม เพื่อรักษาอัตราการผลิตของหลุม
รัฐบาลไทย-ข่าวทำเนียบรัฐบาล-#วันนี้ในอดีต 14 พฤศจิกายน "วันพระบิดาแห่งฝนหลวง"
วันอังคารที่ 14 พฤศจิกายน 2566
#วันนี้ในอดีต 14 พฤศจิกายน "วันพระบิดาแห่งฝนหลวง"
นับตั้งแต่ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดําเนินทรงเยือนราษฎรในภาคตะวันออกเฉียงเหนือ เมื่อวันที่ 14 พฤศจิกายน พ.ศ.2498
ทรงพบว่าราษฎรเดือดร้อนพืชผลเสียหายจากทั้งฝนแล้งและน้ําท่วม ทําให้ทรงเกิดแนวคิดในการแก้ปัญหาทุกข์ร้อนของราษฎรอย่างฉับพลันในขณะนั้นว่า
“สมควรที่จะสร้างฝายหรือเขื่อนขนาดเล็ก (Check dams) และอ่างเก็บน้ําจํานวนมากขวางทางน้ํา เพื่อป้องกันหรือลดความรุนแรงการไหลบ่า และเก็บกักน้ําไว้ในฤดูแล้งซึ่งเป็นการบรรเทาสภาวะแห้งแล้งได้ทางหนึ่ง”
ที่สําคัญทรงเกิดประกายความคิดด้วยความมั่นพระทัยว่าน่าจะนํากระบวนการทางวิทยาศาสตร์มาช่วยให้เกิดฝนได้ และน่าจะมีวิธีการที่จะรวมเมฆที่กระจายอยู่ในท้องฟ้าแต่ลอยผ่านพื้นที่แห้งแล้งไปหมดดังที่ทรงสังเกตเห็น ในขณะนั้นให้เมฆเหล่านั้นรวมตัวกันเกิดเป็นฝนตกลงสู่พื้นที่แห้งแล้งดังกล่าวได้ อันเป็นเป็นต้นกําเนิดของแนวพระราชดําริที่ได้มีการพัฒนาอย่างต่อเนื่องมาจนเป็น “โครงการพระราชดําริฝนหลวง” ในปัจจุบัน
พระมหากรุณาธิคุณอันล้นพ้น และพระปรีชาสามารถ ที่ทรงคิดค้น และพระราชทานเทคโนโลยีฝนหลวงให้ เป็นมาตรการในการแก้ไขปัญหาทุกข์ยากของราษฎรให้รอดพ้นจากภัยพิบัติเนื่องจากภัยแล้ง และการขาดแคลนทรัพยากรน้ําของชาติโดยรวมได้อย่างสัมฤทธิผลเป็นประจักษ์ กระทรวงเกษตรและสหกรณ์ได้เสนอให้คณะรัฐมนตรี มีมติเฉลิมพระเกียรติในฐานะ “พระบิดาแห่งฝนหลวง” และกําหนดให้วันที่ 14 พฤศจิกายน เป็น “วันพระบิดาแห่งฝนหลวง” ตั้งแต่วันที่ 20 สิงหาคม พ.ศ.2545 เพื่อร่วมน้อมรําลึกในพระมหากรุณาธิคุณอันล้นพ้นหาที่สุดมิได้ และจารึกไว้เป็นวันสําคัญของประวัติศาสตร์ชาติไทย
รัฐบาลไทย-ข่าวทำเนียบรัฐบาล-​ครม. มีมติรับทราบข้อเสนอแนะกรณีสายการบินปฏิบัติต่อคนพิการไม่เหมาะสม  ตามที่คณะกรรมการสิทธิมนุษยชนแห่งชาติ (กสม.) เสนอ
วันอังคารที่ 14 พฤศจิกายน 2566
14/11/2566
​ครม. มีมติรับทราบข้อเสนอแนะกรณีสายการบินปฏิบัติต่อคนพิการไม่เหมาะสม  ตามที่คณะกรรมการสิทธิมนุษยชนแห่งชาติ (กสม.) เสนอ
​ครม. มีมติรับทราบข้อเสนอแนะกรณีสายการบินปฏิบัติต่อคนพิการไม่เหมาะสม  ตามที่คณะกรรมการสิทธิมนุษยชนแห่งชาติ (กสม.) เสนอ
นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ (14 พ.ย.2566) มีมติรับทราบข้อเสนอแนะกรณีสายการบินปฏิบัติต่อคนพิการไม่เหมาะสม ตามที่ คณะกรรมการสิทธิมนุษยชนแห่งชาติ (กสม.) เสนอ และมอบหมายให้กระทรวงคมนาคม (คค.) เป็นหน่วยงานหลักรับเรื่องนี้ไปพิจารณาร่วมกับกระทรวงการพัฒนาสังคมและความมั่นคงของมนุษย์ (พม.) สํานักงานคณะกรรมการกฤษฎีกา สํานักงานการบินพลเรือนแห่งประเทศไทย บริษัท ท่าอากาศยานไทย จํากัด (มหาชน) และหน่วยงานที่เกี่ยวข้องเพื่อศึกษาแนวทางและความเหมาะสมของข้อเสนอแนะดังกล่าว โดยให้กระทรวงคมนาคมสรุปผลการพิจารณาหรือผลการดําเนินการเกี่ยวกับเรื่องดังกล่าวในภาพรวม แล้วส่งให้สํานักเลขาธิการคณะรัฐมนตรีภายใน 30 วัน นับแต่วันที่ได้รับแจ้งจากสํานักเลขาธิการคณะรัฐมนตรีร เพื่อนําเสนอคณะรัฐมนตรีต่อไป
ทั้งนี้ คณะกรรมการสิทธิมนุษยชนแห่งชาติ (กสม.) รายงานว่า ได้รับเรื่องร้องเรียนกรณีสายการบินไทยเวียตเจ็ทแอร์ปฏิเสธไม่ได้ผู้โดยสารชาวต่างชาติ ซึ่งมีความพิการทางร่างกายและจําเป็นต้องใช้รถเข็นไฟฟ้าเป็นอุปกรณ์สําหรับเคลื่อนที่นํารถเข็นไฟฟ้าขึ้นเครื่องบินและปฏิเสธการเดินทาง เนื่องจากรถเข็นไฟฟ้าดังกล่าวบรรจุแบตเตอรี่ลิเธียมขนาดความจุ 240 วัตต์ – ชั่วโมง (Watt – Hour:Wh) เกินกว่าที่สายการบินไทยเวียตเจ็ทแอร์อนุญาตให้นําขึ้นครื่องได้ (ไม่เกิน 160 Wh) ซึ่งไม่สอดคล้องกับประกาศสํานักงานการบินพลเรือนแห่งประเทศไทย เรื่องหลักเกณฑ์การพาแบตเตอรี่ลิเธียมไปกับอากาศยาน พ.ศ. 2559 ข้อ 6 ที่กําหนดข้อยกเว้นการพาแบตเตอรี่ลิเธียมไออนสําหรับรถวีลแชร์ที่มีขนาดไม่เกิน 300 Wh หรือ 25g (Lithium Content:LC)  ไปกับอากาศยานได้ รวมทั้งกรณีเจ้าหน้าที่ของการท่าอากาศยานเชียงใหม่ได้ถอยสะพานเทียบเครื่องบินออกในขณะที่ผู้โดยสายยังอยู่บนสะพานจนผู้โดยสารเกือบพลัดตกจากทางลาดของสะพานดังกล่าว ซึ่งเป็นการกระทําที่ไม่ระมัดระวัง
ซึ่งกรณีดังกล่าว กสม. เห็นว่า เป็นการเลือกปฏิบัติต่อบุคคลด้วยเหตุแห่งความพิการ อันเป็นการละเมิดสิทธิมนุษยชน จึงมีข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชนไปยังหน่วยงานที่เกี่ยวข้อง เพื่อแก้ไขปัญหาที่เกิดขึ้นและได้มีข้อเสนอแนะในการแก้ไขปรับปรุงกฎหมายต่อคณะรัฐมนตรีเพื่อพิจารณามอบหมายให้กระทรวงคมนาคมทบทวนแก้ไขปรับปรุงกฎหมาย กฎ ระเบียบ หรือคําสั่งใด ๆ ที่เกี่ยวข้องกับการเดินทางทางอากาศยานของผู้โดยสารที่เป็นคนพิการ ให้สอดคล้องกับหลักสิทธิมนุษยชนสากล พระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550 และมาตรฐานขององค์การการบินระหว่างประเทศ (International Civil Aviation Organization : ICAO) โดยเฉพราะอย่างยิ่งประเด็นการปฏิเสธการรับขนผู้โดยสารที่เป็นคนพิการและประเด็นมาตรฐานสิ่งอํานวยความสะดวกและบริการที่สายการบินและท่าอากาศยานต้องจัดให้ผู้โดยสารที่เป็นคนพิการ
รัฐบาลไทย-ข่าวทำเนียบรัฐบาล-​รองโฆษกรัฐบาล “คารม” เผยนายกฯ สั่งกระทรวงมหาดไทยเร่งรัดกวดขันการใช้อาวุธปืน
วันอังคารที่ 14 พฤศจิกายน 2566
14/11/2566
​รองโฆษกรัฐบาล “คารม” เผยนายกฯ สั่งกระทรวงมหาดไทยเร่งรัดกวดขันการใช้อาวุธปืน
​รองโฆษกรัฐบาล “คารม” เผยนายกฯ สั่งกระทรวงมหาดไทยเร่งรัดกวดขันการใช้อาวุธปืน
นายคารม พลพรกลาง รองโฆษกประจําสํานักนายกรัฐมนตรี แถลงว่า การประชุมคณะรัฐมนตรี (ครม.) วันนี้ (14 พ.ย. 2566) มีนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน โดยรองนายกรัฐมนตรีได้นําข้อห่วงใยของนายเศรษฐา ทวีสิน นายกรัฐมนตรี มาแจ้งให้ที่ประชุม ครม. ทราบสืบเนื่องจากกรณีเกิดเหตุคนร้ายใช้อาวุธปืนยิงและกระสุนพลาดไปโดน น.ส.ศิรดา สินประเสริฐ “ครูเจี๊ยบ” ครูโรงเรียนพระหฤทัยคอนแวนต์ เสียชีวิต ซึ่งนายกรัฐมนตรีมีความเป็นห่วงกรณีการใช้อาวุธปืน และสภาพการณ์การท่องเที่ยวที่เกิดจากการใช้อาวุธรุนแรง จึงฝากให้นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เร่งรัดดําเนินการให้มีการห้าม หรือกวดขันการใช้อาวุธปืน โดยนายอนุทินฯ ย้ําว่าได้ให้แนวทางว่าตลอด 1 ปีนับแต่รัฐบาลชุดนี้เข้ามาบริหารราชการแผ่นดินจะไม่มีการออกใบอนุญาตพกพาอาวุธปืนให้บุคคลทั่วไปทุกกรณีโดยเด็ดขาด และจะไม่ให้มีบุคคลธรรมดาซึ่งไม่ใช่หน่วยงานที่เกี่ยวกับความมั่นคงสามารถพกพาอาวุธปืนได้ ทั้งนี้ ได้มอบหมายให้อธิบดีกรมการปกครองศึกษากรณีที่จะไม่ให้บุคคลทั่วไปครอบครองอาวุธปืนได้ และจะไม่ให้มีการนําเข้าอาวุธปืนยกเว้นหน่วยงานของทางราชการ